TÖRVÉNYEINK TÖRTÉNETE AZ AUSZTRIAI HÁZ ALATT. 233 
tozván, a szegény embereknek élelem-keresésre szükséges kapáikat s más 
ily múszereiket értékeikbe be ne számítsák. Végre a királyi felség kivána- 
tára kijelentik: hogy a régi királyaink által adott minden adó alóli örökös 
felmentéseket boldogabb időkig felfüggesztik , azoknak , kik leégett lakai- 
kat felépítik, vagy elhagyott helyeken új házakat építenek, szokott men- 
tességét mindazáltal jövőre is meghagyván. 
A 9-ik ágazat, mely igazságosnak nyilvánítja: hogy a kamaranye- 
reség, mely évben adó kiirva nincsen, régi szokás szerint bészedessék. 
A 14-—17-ik ágazatok, melyekben a határszélek megerősítésére, s 
a jobbágyoknak azok mellett teendő ingyenes munkájára, és az élelmi sze- 
reknek oda szállítására nézve ugyanaz 15683-iki, a minden száz jobbágy- 
tóli három lovasnak tartására nézve pedig az 1555-iki törvény rendeletei 
teljesíttetni és országszerte mindenek által egyaránt megtartatni parancsol- 
tatnak, megengedtetvén mégis: hogy kiknek tulajdon határváraik vannak, 
azokat élelmi szerekkel tulajdon jobbágyaik által láttathassák el. 
A 18 és 19-ik ágazatok, melyek az elóőfordulandó szükség esetében, 
amaz ugyan az országos és részletes felkelésre nézve az 1552 és 1553-iki, 
emez pedig az ágyuk, hadiszerek és táborban szükséges takarmány vitelére 
nézve az 1563-iki törvények határozatait mindenek által megtartatni ren- 
delik, és akárkinek azokontúli terheltetését tilalmazzák. 
A 20-ik ágazat, mely a határszéli katonáknak megengedi: hogy 
tulajdon lovaikat majus végéig, a kaszálókon kívül, bármely alkalmas és 
bátorságos helyen legeltethessék, akkor mindazáltal állomásaikra visszatér- 
ni tartozzanak , s a vonakodókat kapitányaik ezer forint büntetésnek és a 
kár megtérítésének terhe alatt arra kényszerítsék, s hogy ugyanezt eszkö- 
zölni az illető vármegyéknek ispánai is köteleztessenek. 
A 21—23-dik ágazatok a törvényszék tartásáról. 1) Hogy azon 
évben két ünnepnyolcadi szék, egyik a dunáninneni és túli vármegyék 
részére Pozsonban sz. György, másik az egyéb s jelesül a felső vármegyék 
részére Liptótól kezdve Eperjesen sz. Mihály nyolcad napján tartassék, s 
mindegyik 40 köznapokon át tartson, és mindennemű akár régi akár újabb 
időbeli pereket, oda értve a kisebb hatalmaskodásiakat is, és egyedúl csak 
a János király jószágait érdeklóket kivéve, itéljen. — 2) Hogy a slavóniai 
itélőszékek is jövő vízkeresztkor egybeüljenek, és húshagyó vasárnapig 
ítéljenek. — 3) Hogy helytartói ítélőszék is a helytartó által meghatáro- 
zandó határidőben tartassék, és az utolsó országgyűlési törvényben elóso- 
M.T, ÉVK. VIII. 2. 30 
